jkorsvik/nowiki_second_scrape_merged huggingface dataset:
Eternal Love

Eternal Love er en amerikansk stumfilm fra 1917, regissert av Douglas Gerrard.


== Handling ==
På reise fra Latinerkvarteret i Paris til Bretagne for å søke inspirasjon til maleriet sitt, møter kunstneren Paul Dachette den foreldreløse Mignon som samtykker til å posere for ham. De forelsker seg, og når portrettet hennes er ferdig gir Paul henne en ring og lover at han alltid skal være tro mot henne.
Men tilbake i Latinerkvarteret glemmer Paul snart henne, og blir fanget inn i det ville livet han tidligere hadde etterlatt seg. Men en dag leser Mignon en rapport om Paul som har blitt skadd i en ulykke, og hun ønsker å hjelpe ham - men ingenting går som hun hadde planlagt.


== Skuespillere ==
Douglas Gerrard som Paul Dachette.
George Gebhardt som Cou Cou.
Edward Clark som François Gautier.
Dan Duffy som M. Blanc.
Ruth Clifford som Mignon.
Grace Marvin som Madame Blanc.
Myrtle Reeves som Mimi.


== Referanser ==


== Eksterne lenker ==
(en) Eternal Love på Internet Movie Database 
(en) Eternal Love på AllMovie
The Eternal Mother (1917)

The Eternal Mother er en amerikansk stumfilm fra 1917, regissert av Frank Reicher.


== Handling ==
Maris giftet seg med Lynch, men mannen forlater henne og tar datteren Felice med seg. Maris gifter seg med mølle-eier Dwight Alden etter å ha mottatt melding om at Lynch og barnet hennes har dødd. Etter å ha oppdaget at Alden ansetter barnearbeidere, forsøker Maris, assistert av landsby-presten, å overtale ham om at dette er galt.
Men Alden vil ikke tolerere noen innblanding i virksomhetene hans. Maris blir interessert i et barn som har blitt skadet mens han jobbet overtid ved bruket hans, bare for å oppdage at dette barnet virkelig er hennes datter -  og hennes første ektemann fremdeles er i live.


== Skuespillere ==
Ethel Barrymore som Maris
Frank Mills som Dwight Alden
Jack W. Johnston som Lynch
Charles Sutton som en pastor
Kaj Gynt som Kate
Louis Wolheim som Bucky McGhee
Maxine Elliott Hicks som Felice
J. Van Cortlandt som en hovmester


== Referanser ==


== Eksterne lenker ==
(en) The Eternal Mother på Internet Movie Database
The Eternal Sin

The Eternal Sin er en amerikansk stumfilm fra 1917, regissert av Herbert Brenon.


== Handling ==
Gennaro, sønnen til Lucretia Borgia, lever uvitende om den virkelige identiteten til moren sin - som har giftet seg med hertugen av Ferrara. Etter at Lucretias bror blir myrdet av fem konspiratører - fedrene til Gennaros kjære venner. Men Lucretia torturerer de gamle mennene til døde. Senere reiser Gennaro og hans følgesvenner til Lucretias domene, og hun får se sønnen sin for aller første gang.
Hertugen, som tror han er kjæresten hennes, forgifter Gennaro - men Lucretia administrerer en motgift i tide og redder livet hans. Så planlegger hun å forgifte de fem vennene til sønnen hennes, på grunn av feilen deres fedre gjorde. Hun lykkes med å forgifte dem alle under en middag, hvor Gennaro også er en ubuden gjest. I forferdelse ber hun sønnen sin om å ta en motgift. Men han nekter og - i raseri - hevner han vennene sine ved å knivstikke Lucretia. Mens han ligger der døende, oppdager Gennaro endelig at hun faktisk var moren hans.


== Skuespillere ==
Florence Reed som Lucretia Borgia.
William E. Shay som The Duke of Ferrara.
Stephen Grattan som broren til Lucretia.
Richard Barthelmess som Gennaro.
Alex Shannon som Rustighello.
A.G. Parker som Maffio.
M.J. Briggs som Astolpo.
Edward Thorne som Jeppo.
Elmer Patterson som Liverretto.
Tony Merlo som Petrucci.


== Referanser ==


== Eksterne lenker ==
(en) The Eternal Sin på Internet Movie Database 
(en) The Eternal Sin på AllMovie
The Eternal Temptress

The Eternal Temptress er en amerikansk stumfilm fra 1917, regissert av Émile Chautard.


== Handling ==
Østerrikske diplomater, som er på jakt etter papirer i besittelse av en amerikansk diplomat, oppdager at diplomatens sønn, Harry, er forelsket i en italiensk enke. I hans desperate økonomiske nød begynner Harry som forræder.
Men den italienske kvinnen, som virkelig elsker ham, redder Harry fra konsekvensene av hans forbrytelser, men på bekostning av hennes egen kjærlighet og liv.


== Skuespillere ==
Lina Cavalieri som PrinsesseCordelia.
Elliott Dexter som Harry Althrop.
Mildred Conselman som Angela.
Alan Hale som Grev Rudolph Frizel.
Edward Fielding som Prins Estezary.
Hallen Mostyn som oberst Althrop.
James Laffey som Ambassadør Lawton.
Pierre De Matteis som Boggslov.
Peter Barbierre som kunst-selger.


== Referanser ==


== Eksterne lenker ==
(en) The Eternal Temptress på Internet Movie Database 
(en) The Eternal Temptress på AllMovie
Even As You and I

Even As You and I er en amerikansk stumfilm fra 1917, regissert av Lois Weber.


== Handling ==
Carillo og hans kone Selma er hengivne til hverandre. Som skulptør har Carillo oppnådd ære og kjærlighet, frem til Djevelen forsøker å omstøte disse prestasjonene.
Carillo bukker snart under for hans begjær, og selger sin ære til Djevelen.


== Skuespillere ==
Ben F. Wilson som Carrillo.
Mignon Anderson som Selma.
Bertram Grassby som en artist.
Priscilla Dean som artistens kone.
Harry Carter som Saturniska.
Maude George som Cleo.
Hayward Mack som Jacques.


== Referanser ==


== Eksterne lenker ==
(en) Even As You and I på Internet Movie Database
Every Girl’s Dream

Every Girl's Dream er en amerikansk stumfilm fra 1917, regissert av Harry F. Millarde.


== Handling ==
Gretchen, et forlatt barn, oppdras av Frau Van Lom - den ekleste kvinnen i den lille nederlandske landsbyen Olenburg. Når hun vokser opp, er Gretcens få øyeblikk av lykke den tiden hun tilbringer sammen med Carl, som også er et forlatt barn - men som blir oppdratt av en fattig familie, i motsetning til Gretchen.
Når Gretchen nekter å gifte seg med en velstående gammel mann, i bytte mot at han betaler ned Frau von Loms boliglån, blir Gretcen anklaget for tyveri og havner i fengsel. Senere blir Carl ført bort fra landsbyen, og sendt til kongens palass. Men det oppstår snart en rekke komplikasjoner.


== Skuespillere ==
June Caprice som Gretchen.
Kittens Reichert som Jane Cummings.
Harry Hilliard som Carl
Margaret Fielding som Hulda.
Marcia Harris som Frau Van Lorn.
Dan Mason som Mynheer De Haas.


== Referanser ==


== Eksterne lenker ==
(en) Every Girl's Dream på Internet Movie Database
Every Woman’s Problem

Every Woman's Problem er en amerikansk stumfilm fra 1917 regissert av Willis Robards.


== Referanser ==


== Eksterne lenker ==
(en) Every Woman's Problem på AllMovie
The Evil Eye

The Evil Eye er en amerikansk stumfilm fra 1917, regissert av George Melford.


== Handling ==
En urovekkende epidemi har brutt ut i vingårdene som Leonard Sheldon er sjef for, og han forsøker å få tak i en lege som kan sendes til den lille meksikanske bosetningen med en gang. Katherine Torrance, en ung og attraktiv lege, blir snart sendt ut.
Innbyggerne i landsbyen er uvitende og overtroiske, og situasjonen er alvorlig. Etter hvert som sykdommen sprer seg, tror de ikke på at Katherine kan hjelpe dem - og medisinen hun legger igjen blir snart kastet. Samtidig utvikler vennskapet mellom Leonard og Katherine seg raskt til ekte kjærlighet.


== Skuespillere ==
Blanche Sweet som Dr. Katherine Torrance.
Tom Forman som Leonard Sheldon.
Webster Campbell som Frank King.
J. Parks Jones som Clifford Sheldon.
Walter Long som Mexican Joe, en kjeltring.
Ruth King som Rosa.
William Dale som Michael.
Edythe Chapman.


== Referanser ==


== Eksterne lenker ==
(en) The Evil Eye på Internet Movie Database 
(en) The Evil Eye på AllMovie
Exile

Exile er en amerikansk stumfilm fra 1917, regissert av Maurice Tourneur.


== Handling ==
Vincento Perez, guvernør for en portugisisk koloni, er en skruppelløs og brutal mann som blir hatet av de innfødte fra kolonien. For å videreføre planene sine forsøker Perez å tvinge silke-forhandlere ut av virksomheten, og avslører planene sine til ingeniør Richmond Harvey i et brev som ber om amerikanerens hjelp.
Men ingeniøren truer med å avsløre handlingen og Perez, som står overfor økonomisk ruin og død, sender kona Claudia til Harvey for å tilby seg selv i bytte mot brevet. I Harveys bungalow tilstår Claudia sin kjærlighet til amerikaneren, men han nekter å dra nytte av denne situasjonen og tilbyr henne brevet. Hun vender tilbake til ektemannen sin, bare for å møte ydmykelse. Etter mange overgrep gjør de innfødte til slutt opprør mot guvernøren, som ender oppp med å bli lynsjet av en mobb.


== Skuespillere ==
Olga Petrova som Claudia Perez.
Wyndham Standing som Vincento Perez.
Mahlon Hamilton som Richmond Harvey.
Warren Cook som en guvernør.
Charles Martin som Manuel D'Alfrache.
Violet Reed som hans kone.


== Referanser ==


== Eksterne lenker ==
(en) Exile på Internet Movie Database
Matthew Man-Oso Ndagoso

Matthew Man-Oso Ndagoso (født 3. januar 1960 i Lot i Nigeria) er katolsk erkebiskop av Kaduna i Nigeria.


== Liv og virke ==


=== Bakgrunn ===
Matthew Man-Oso Ndagoso kom først i en alder av åtte år, ett år etter at hans mor døde, i berøring med den kristne tro. Han lot seg døpe etter to år, og studerte senere katolsk teologi. Etter å ha gått inn på seminaret, fullførte han sine filosofiske og teologiske studier i Roma ved Det pavelige universitet San Tommaso d'Aquino hvor han oppnådde sin doktorgrad i teologi.


=== Prest ===
Han ble presteviet 4. oktober 1986. Etter sin presteordinasjon var han administrator for katedralen i Yola og sekretær for bispedømmekommisjonen for utdanning. Han ble deretter utnevnt til rektor for presteseminaret i Kaduna.


=== Biskop av Maiduguri ===
Matthew Man-Oso Ndagoso ble den 28. februar 2003 utnevnt av pave Johannes Paul II til biskop av Maiduguri. Han ble bispeviet av biskopen av Kano, Patrick Francis Sheehan, den 1. mai 2003. Medkonsekrerende var biskop Christopher Shaman Abba av Yola og den emeriterte biskop Senan Louis O’Donnell av Maiduguri.


=== Erkebiskop av Kaduna ===
Den 16. november 2007 utnevnte pave Benedikt XVI ham til erkebiskop av Kaduna.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1982) *1954
Erkebiskop Amelio Poggi (1914-1474) *1967
Biskop Patrick Francis Sheehan, O.S.A. (1932-2012) *1971
Erkebiskop Matthew Man-Oso Ndagoso (1960- ) *2003


== Referanser ==
Amelio Poggi

Amelio Poggi (født 9. oktober 1914 i Bibbiena i provinsen Arezzo i Italia, død 23. desember 1974) var en italiensk katolsk prelat som var erkebiskop og diplomat for Den hellige stol.


== Liv og virke ==


=== Prest ===
Amelio Poggi ble prestviet 8. august 1937.


=== Nuntius, titulærerkebiskop ===
Den 27. mai 1967 utnevnte pave Paul VI ham til titulærerkebiskop av Cercina og utnevnte ham til apostolisk nuntius til Rwanda og apostolisk pro-nuntius til Uganda. Pave Paul VI bispeviet ham til selv den 16. juli samme år; medkonsekratorer var kuriebiskop Jacques-Paul Martin og biskopen av Cesena, Augusto Gianfranceschi. 
Den 26. september 1973 utnevnte Paul VI ham til apostolisk pronuntius til Syria.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1982) *1954
Erkebiskop Amelio Poggi (1914-1974) *1967


== Referanser ==
Jan Mikke Bjerk

Jan Mikke Bjerk (født 1984) er en norsk tidligere speedwaykjører som har representert Riska MSK og Elgane MK.
Han vant 14 NM-gull i perioden 2002–2016.


== Medaljer i norske mesterskap ==


== Se også ==
Norgesmesterskapet i speedway


== Referanser ==
Kaitesi Ertzgaard

Kaitesi Auma Ertzgaard (født 2000) er en norsk friidrettsutøver som representerer Idrettsklubben Tjalve.
Hun vant fire NM-gull i stafett i perioden 2019–2022. Hun er søster av Lakeri Ertzgaard og datter av tidligere storsprinter John Ertzgaard.


== Medaljer i norske mesterskap ==


== Referanser ==


== Eksterne lenker ==
(en) Kaitesi Ertzgaard – World Athletics 
(no) Kaitesi Ertzgaard – Norges Friidrettsforbund
Alliance Defending Freedom

Alliance Defending Freedom (ADF, tidligere Alliance Defense Fund) er en amerikansk kristenkonservativ og høyreradikal organisasjon som særlig arbeider mot LHBT+-rettigheter, abort og prevensjon. ADF har arbeidet for kriminalisering av homofili, for å forhindre lover mot diskriminering av LHBT+-personer, for sterilisering av transpersoner og mot transpersoners deltagelse i sport. Southern Poverty Law Center beskriver ADF som en anti-LHBT+-hatgruppe på grunn av gruppens arbeid mot grunnleggende rettigheter og anerkjennelse for LHBT+-personer.


== Referanser ==
Family Research Council

Family Research Council (FRC) er en amerikansk evangelikalsk kristenkonservativ gruppering som oppgir å arbeide for «familieverdier». Den arbeider særlig mot abort, prevensjon, skilsmisse, LHBT+-rettigheter, likekjønnet ekteskap og partnerskap, stamcelleforskning og diskrimineringsvern for LHBT+-personer. Ifølge American Sociological Association har gruppen brukt «antihomofil pseudovitenskap» for å sammenligne homofili med pedofili og for å hevde at barn av homofile foreldre får psykiske lidelser. Southern Poverty Law Center beskriver Family Research Council som en anti-LHBT+-hatgruppe på grunn av gruppens «falske påstander om LHBT-personer på grunnlag av diskreditert forskning og søppelforskning».


== Referanser ==
Women’s Liberation Front

Women's Liberation Front (WoLF) er en amerikansk organisasjon som arbeider mot juridisk anerkjennelse av transpersoner. Gruppen beskriver seg som en radikalfeministisk organisasjon som består av «voksne menneskelige hunkjønn» (adult human females). Den hevder transpersoners identitet er ugyldig og at kvinner bare er definert av biologi. Den har blitt beskrevet av bl.a. Vox, The New Republic og La Presse som en transekskluderende radikalfeministisk gruppe. Den omtales som en marginal gruppering av etablerte feministiske organisasjoner, som mener gruppen fremmer en høyreorientert diskriminerende ideologi under dekke av feminisme, men har funnet støttespillere på ytre høyre og blant kristenkonservative organisasjoner i USA. I juni 2022 stod WoLF bak en demonstrasjon mot transpersoner i Washington, D.C. sammen med Alliance Defending Freedom, Family Research Council og Women's Declaration International, hvorav flere regnes som hatgrupper av Southern Poverty Law Center. I 2019 deltok organisasjonen på et arrangement med The Heritage Foundation, der organisasjonen uttalte at transpersoners økte synlighet skyldes «sosial smitte». Organisasjonen har også arbeidet mot Obama-administrasjonens utvidelse av diskrimineringsvern til å gjelde transpersoner.


== Referanser ==
Canadian Anti-Hate Network

Canadian Anti-Hate Network (CAHN) er en canadisk statsfinansiert organisasjon som arbeider for å kartlegge og motvirke hatgrupper, høyreekstremisme og hatkriminalitet. Den samarbeider med, og er modellert etter, Southern Poverty Law Center i USA. CAHN ble etablert i 2018 for å forebygge «en økt trussel fra høyreekstremister i Canada».


== Referanser ==


== Eksterne lenker ==
Offisielt nettsted
Skorpelav

Skorpelav er en ikke-systematisk gruppe med lavarter som fester seg til underlaget som en skorpe. Skorpelavene mangler underbark og festeorganer og fester seg i stedet direkte med margvevet. Noen arter kan leve innsunket i stein og bark, men andre er parasitter som lever på andre lav. I Norge regner man med cirka 1 500 arter (altså omkring tre fjerdedeler av lavartene som finnes her). Av disse utgjør cirka 500 arter såkalt lecideoide skorpelav, som omhandler arter i slektene knopplaver (Biatora), skivelaver (Lecidea), smaragdlaver (Lecidella), granittlaver (Miriquidica), blokklaver (Porpidia) og kartlaver (Rhizocarpon). Dette er slekter som inneholder mange av våre vanligste arter på stein og berg, og delvis også på bark, ved og jord.


== Referanser ==
Skiskole

En skiskole er en virksomhet der det undervises i skiidrett, typisk på et vintersportssted. Den moderne versjonen av skiskolen ble oppfunnet av den østerrikske skipioneren Hannes Schneider på det tidlige 1920-tallet da han formaliserte instruksjonsmetodene og etablerte disse metodene som undervisningsprinsipper for alle skiinstruktører på skolen sin.


== Oversikt ==
I alpin skiidrett i Nord-Amerika har mange vintersportssteder en egen skiskole. I Europa kan et vintersportssted ha mange forskjellige private skiskoler. Instruktørene er vanligvis opplært og sertifisert av sine nasjonale organisasjoner, slik som Canadian Ski Instructors' Alliance i Canada og Professional Ski Instructors of America i USA, som begge kan sertifisere sine instruktører med et internasjonalt nivå under tilsyn av International Ski Instructors' Alliance. I noen tilfeller, spesielt i Canada, kan noen provinsielle organisasjoner, slik som OT3 i Ontario og PESQ i Quebec, sertifisere skilærere.
Leksjoner kan holdes i en gruppe eller privat. Mens instruksjon vanligvis foregår i bakken, blir noen utøvere også opplært med skisimulatorer.


== Referanser ==
Stephen Douglas Parkes

Stephen Douglas Parkes (født 2. juni 1965 i Mineola i delstaten New York i USA) er en amerikansk katolsk prelat og biskop av Savannah i Georgia.


== Liv og virke ==


=== Bakgrunn ===
Stephen Parkes gikk på Massapequa High School i staten New York fra 1979 til 1983. I 1987 tok han en bachelorgrad i forretningsadministrasjon fra University of South Florida i Tampa og fortsatte å arbeide for forskjellige banker. I 1992 begynte Parkes på Saint Vincent de Paul Regional Seminary i Boynton Beach, hvor han studerte filosofi og katolsk teologi. 


=== Prest ===
Han mottok prestevielsens sakrament den 23. mai 1998 ved St. James Cathedral i Orlando av biskopen av Orlando, Norbert Dorsey CP.
Etter ordinasjonwn var Stephen Parkes som kapellan i Annunciation Parish i Altamonte Springs før han ble sogneadministrator og deretter sogneprest i Most Precious Blood Parish i Oviedo i 2005. Fra 2004 til 2011 var han også universitetsprest ved University of Central Florida i Orlando. I 2011 ble Parkes sogneprest for Annunciation Parish i Altamonte Springs. Fra 2009 var han også åndelig veileder for Catholic Foundation of Central Florida, og siden 2010 har han vært dekan for Central North Deanery (2010-2012) og sekretær for Presterådet i bispedømmet Orlando.


=== Biskop av Savannah ===
Den 8. juli 2020 utnevnte pave Frans ham til biskop av Savannah. Erkebiskopen av Atlanta, Gregory John Hartmayer O.F.M.Conv., bispeviet ham den 23. september samme år i St. Johannes Døperen-katedralen i Savannah; Medkonsekratorer var biskop av Saint Petersburg Gregory Lawrence Parkes og biskop av Orlando John Gerard Noonan. Seremonien skjedde under betydelige antallsrestriksjoner grunnet covid-19-pandemien.Nevnte biskop Gregory Lawrence Parkes (født 1964), er Stephen Parkes' storebror.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Erkebiskop Paul John Hallinan (1911–1968) *1958
Kardinal Joseph Louis Bernardin (1928–1996) *1966
Kardinal Wilton Daniel Gregory (1947–) *1983
Erkebiskop Gregory John Hartmayer O.F.M. Conv. (1951–) *2011
Kardinal Stephen Douglas Parkes (1964–) *2020


== Referanser ==
Synsvinkel

I filosofi er synsvinkel en spesifikk holdning eller måte som en person tenker om noe på. Denne figurlige bruken av uttrykket kan dateres tilbake til 1760. 
I denne betydningen er bruken synonym med en av de andre betydningene av termen perspektiv (også epistemisk perspektiv).Konseptet "synsvinkel" er høyst multifunksjonelt og tvetydig. Mange ting kan bedømmes fra visse personlige, tradisjonelle eller moralske synsvinkler (som kan være forskjellige avhengig av øyet som ser). Vår kunnskap om virkeligheten er ofte relativ til en viss synsvinkel.Vázquez Campos og Manuel Liz Gutierrez foreslo å analysere konseptet med "synsvinkel" ved å bruke to tilnærminger: en basert på konseptet "epistemisk innstilling", den andre basert på "lokasjon" og "tilgang".


== Noter ==


== Referanser ==
Margarita Vázquez Campos, Antonio Manuel Liz Gutiérrez, "The Notion of Point of View", in: Temporal Points of View: Subjective and Objective Aspects, Springer, 2015, ISBN 3319198157
Manuel Liz, "Models and Points of View: The Analysis of the Notion of Point of View", in: Lorenzo Magnani (ed.), Model-Based Reasoning in Science and Technology: Theoretical and Cognitive Issues, Springer Science & Business Media, 2013, ISBN 364237428X